Geraint Owen (actor)

Actor Cymraeg o Dre-gŵyr, Abertawe oedd Geraint Degwel Owen neu Geraint Owen (1966 - 11 Gorffennaf 2009) fu'n fwyaf adnabyddus fel y cymeriad P.C Rod Phillips yn y gyfres, Pobol y Cwm rhwng 1991 a 1996. Bu'n wyneb cyfarwydd ar sawl cyfres ddrama arall ar S4C, gan gynnwys y gyfres hir Dinas. Wedi gwaeledd byr, bu farw'n Ysbyty Singleton, Abertawe yn 2009, yn 43 oed. Roedd yn frawd i'r cyflwynydd Rhodri Owen ac yn dad i un mab, Cai.

 Gyrfa 
Cafodd Owen ei eni yn y Crwys, a'i fagu ar Benrhyn Gŵyr i deulu Cymraeg eu hiaith. Mynychodd Ysgol Gyfun Gŵyr yn Nhre-gŵyr]], Abertawe.
bawd|Geraint ymysg actorion eraill yn y gyfres Dinas 1990
Yn ogystal â bod yn rhan o'r cyfresi Pobol y Cwm a Dinas, cafodd Geraint gyfweliad am ran James Bond, cyn i'r rhan gael ei gynnig i'r actor Daniel Craig. 

Cafodd y cyfle hefyd i ymddangos ar lwyfanau Cymru, gan gynnwys cynhyrchiad Dalier Sylw o ddrama Gareth Miles, Hunllef yng Nghymru Fydd ym 1990.

Bu hefyd yn gynghorydd dros Plaid Cymru yn ardal Castell Nedd a Port Talbot. Treuliodd gyfnod fel darlithydd drama yng Ngholeg Castell Nedd hyd 2004.

 Cyfeiriadau 

Categori:Actorion o Gymru
Categori:Genedigaethau 1966
Categori:Marwolaethau 2009
Categori:Pobl o Abertawe